stanford-oval/wikipedia huggingface dataset:
Red Bull Stratos

Red Bull Stratos -projektissa käytetty kapseli Steven F. Udvar-Hazy Centerissä, Washington D.C.:ssä
Red Bull Stratos oli laskuvarjohyppyprojekti, jossa itävaltalainen Felix Baumgartner hyppäsi heliumpallosta stratosfääristä rikkoen useita ennätyksiä. Baumgartner nousi 14. lokakuuta 2012 heliumpallon kyydissä noin 39 kilometrin korkeuteen stratosfääriin New Mexicossa Yhdysvalloissa ennen vapaapudotuksen alkua.  Koko hyppy kapselista maanpinnalle kesti noin kymmenen minuuttia. Vapaapudotuksen arvioitiin aluksi kestävän viidestä kuuteen minuuttia, mutta Baumgartner avasi laskuvarjonsa jo 4 minuutin ja 19 sekunnin pudotuksen jälkeen.
Baumgartner rikkoi äänivallin saavuttamallaan 1357,64 km/h (Mach 1.25) nopeudella, ja hänestä tuli näin ensimmäinen ihminen, joka oli liikkunut yliääninopeudella ilman moottorivoimaa. Alustavien mittauksien perusteella Baumgartner rikkoi myös kaksi muuta ennätystä. Baumgartnerin saavuttama 38 969 metrin lentokorkeus rikkoi edellisen, mutta epävirallisen Nicholas Piantanidan tekemän ilmapallon korkeusennätyksen (37640 m). Baumgartner rikkoi myös korkeimmalta tehdyn laskuvarjohypyn ennätyksen, jonka oli tehnyt eläkkeelle jäänyt USAFin eversti Joseph Kittinger, joka toimi myöhemmin myös Baumgartnerin avustajana ja kapselikommunikaattorina itse ennätyshypyn aikana. Fédération Aéronautique Internationale (FAI) virallisti Baumgarnerin ennätykset jonkin aikaa hypyn jälkeen.
Baumgartnerin hyppy tapahtui samana päivänä, jona Chuck Yeager aikanaan rikkoi äänivallin ensimmäistä kertaa miehitetyllä ilma-aluksella.
Ritva Ahonen

Ritva Ahonen-Mäkelä
Ritva Liisa Ahonen-Mäkelä (22. syyskuuta 1928 Viipuri – 9. toukokuuta 2004 Helsinki) oli suomalainen lausuntataiteilija ja näyttelijä. Hän oli Helsingin yliopiston kunniatohtori.
Ura

Ahonen tuli ylioppilaaksi 1947 ja valmistui logonomiksi 1951, filosofian kandidaatiksi 1952 ja filosofian maisteriksi 1957. Hän toimi Suomen Teatterikoulun puheilmaisun opettajana 1954–1957 ja Helsingin yliopiston puheilmaisun lehtorina 1957–1993.
Ahonen oli mukana kymmenissä Suomen Kansallisteatterin tuotannoissa, vieraili ohjaajana Lilla Teaternissa ja näytteli 1980- ja 1990-luvuilla Raivoisat Ruusut -teatterin produktioissa. Näyttelijänä hänen viimeisiä töitään olivat roolit televisiosarjoissa Pesärikko ja Venny.
Ahoselle myönnettiin Pro Finlandia -mitali 1980 ja hän sai Kirkon kulttuuripalkinnon vuonna 1992.
Yksityiselämä

Ahosen vanhemmat olivat ylimetsänhoitaja Uuno Ahonen ja Martta Häsä ja puoliso vuodesta 1962 näyttelijä Risto Mäkelä (1924–1992).
Julkaisut

Ilo puhua, ajatuksia puheilmaisusta. SKS, 1975 (Tietolipas, ISSN 0562-6129 ; 78)
Aiheesta muualla

Ritva Ahosen muistokirjoitus Helsingin Sanomissa
Rauhalinna

| Rauhalinna |
| --- | --- |
 Rauhalinna kesällä Haapavedeltä päin kuvattuna
Osoite:  Rauhalinnantie 90
Sijainti:  Savonlinna
Koordinaatit:  61°54′50″N, 28°50′01″E
Rakennustyyppi:  huvila
Valmistumisvuosi:  1900
Suunnittelija:  apuna toimi arkkitehti Allan Schulman
Omistaja:  yksityinen
Runkorakenne:  puu
Kerrosala:  Päärakennus n. 790 m2 + uudisrakennukset n. 590 m2
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Rauhalinna on Säämingin Lehti­niemessä sijaitseva puuhuvila, joka edustaa Suomessa harvinaista huvila-arkkitehtuuria ja koristevalikoimaa.
Rauhalinnan synty

Rauhalinna valmistui vuonna 1900. Koristeellisen huvilan suunnitteli ja rakennutti Venäjän keisarillisen linnoitusinsinöörihallituksen kenraalimajuri Nils Henrik Agaton Weckman (1850–1906) hopeahääpäivälahjaksi vaimolleen Alma Emilia Sofia Weckmanille (1855–1921).
Suunnittelutyö alkoi 1895 ja rakennustyöt aloitettiin 1897. Suunnittelussa avusti arkkitehti Allan Schulman. Rauhalinna edustaa Suomessa arkkitehtonisesti ainutlaatuista yhdistelmää venäläistä huvila-arkkitehtuuria, arabialaista pylväsaihetta ja sveitsiläistyyliin liittyviä leikkaus- ja listakoristeluja. Huvilan alkuperäiseen asuun kuulunut lähes 30 metrin korkuinen minareettitorni jouduttiin lyhentämään 1920-luvulla.
Käyttö Weckmannin suvun jälkeen

Rauhalinnan omisti Weckmannin suku vuoteen 1924 asti, jolloin Suomen Asemapäällikköyhdistys osti sen. Rakennus joutui puolustusministeriölle 1938 ja toisen maailmansotien aikana siinä toimi Päämajan alainen radiokuunteluasema ja ilmavalvonnan tukikohta. Aliupseeriliiton lomakotina Rauhalinna toimi vuodesta 1948. Vuosina 1954–1965 rakennuksessa toimi Säämingin Tolvaniemen kansakoulu. 1970-luvulla kiinteistö siirtyi puolustusministeriöltä rakennushallitukselle ja se vuokrattiin matkailukäyttöön. Rauhalinnaa entisöitiin Museoviraston valvonnassa 1973 ja toistamiseen 1987–1988, jolloin suunnittelijana oli arkkitehti Kirsti Kasnio. Senaatti-kiinteistöt myi Rauhalinnan yksityiselle omistajalle vuonna 2001.
Rauhalinnan vuodesta 2001 omistanut Veikko Heinonen kuoli heinäkuussa 2019. Sanomalehti Itä-Savossa uutisoitiin Rauhalinnan yhdessä neljän metsä- ja vesitilan kanssa tulevan pakkohuutokauppaan 9.10.2019. Huutokaupassa Rauhalinnasta ja sitä ympäröivistä yli sadan hehtaarin alueista korkeimman tarjouksen 600 000 euroa teki Kyösti Kakkonen, josta täten tuli Rauhalinnan uusi omistaja.
Rauhalinnan restaurointi

Kyösti Kakkosen rahoittamassa yli 10 miljoonan euron restaurointiprojektissa huvila ja sen ympäristö palautettiin entiseen loistoonsa. Työmaalla työskenteli useamman vuoden ajan kaikkiaan 54 ammattilaista. Restauroinnin yhteydessä palautettiin ennalleen aikaisemmissa korjauksissa poistettuja rakenteita ja koriste-elementtejä. Osana korjausurakkaa alueen tiestö rakennettiin uudestaan sekä pihapiiriin rakennettiin uusi vierastalo. Savonlinnan Haapaveden rantaan rakennettiin uusi rantasauna ja laivalaituri. Alkuperäistä sisustusta kuten toistakymmentä kaakeliuunia korjattiin. Rauhalinna on nyt sisustettu modernein ja antiikkihuonekaluin. Siellä on myös esillä osa Kyösti Kakkosen taidekokoelmista. Suunnitellun mukaisesti kohde tulee luksusmatkailukäyttöön.
Kuvia Rauhalinnasta

Presidentin sviitti
Erään huoneen sisäkatto
Erään huoneen nurkka
Turkkilainen huone
Juhlasali
Aiheesta muualla

Kuvia tai muita tiedostoja aiheesta Rauhalinna Wikimedia Commonsissa
Rauhalinna (rakennusperintörekisteri) Kulttuuriympäristön palveluikkuna kyppi.fi. Museovirasto.
Rauhalinnan alueen kuvia (Google Maps)
Museovirasto
Rauhalinnan kotisivut (Arkistoitu – Internet Archive)
Ron Gilbert

| Ron Gilbert |
| --- | --- |
 Ron Gilbert
Henkilötiedot
Syntynyt: La Grande, Oregon
Ammatti:  pelisuunnittelija, ohjelmoija
Pelisuunnittelija
Tunnetuimmat työt:   Maniac Mansion  Monkey Island 
Aiheesta muualla
grumpygamer.com
Ron Gilbert (s. 1. tammikuuta 1964 La Grande, Oregon)[lähde? ] on yhdysvaltalainen pelisuunnittelija. Hänet tunnetaan parhaiten hänen lukuisista LucasArtsille tekemistään seikkailupeleistä, kuten Maniac Mansionista ja Monkey Island-sarjasta.
Gilbertin uransa tietokonepeliteollisuudessa alkoi 1980-luvun alussa, kun hän myi Graphics Basic -nimisen ohjelman Human Engineered Softwarelle. Valmistuttuaan samoihin aikoihin tietojenkäsittelytieteissä Gilbert alkoi työskennellä vakituisesti Human Engineered Softwarelle. Hän vietti siellä noin puoli vuotta ohjelmoiden toimintapelejä Commodore 64:lle. Yhtään niistä ei ehditty julkaisemaan ennen kuin yritys meni konkurssiin.[lähde? ]
Gilbert alkoi etsiä uutta työpaikkaa, ja päätyikin Lucasfilm Gamesille, josta myöhemmin tuli LucasArts. Lucasfilmillä hän teki C64-käännöksiä Lucasfilmin Atari 800 -peleistä.
Vuonna 1985 hän sai mahdollisuuden kehittää oman pelin LucasArtsille. Pelin tapahtumapaikkana oli hullun tiedemiehen viktoriaaninen kartano ja hahmoina hänen hieman jälkeenjäänyt jälkikasvunsa sekä oudot avaruusoliot. Ron Gilbert ja Lucasfilmin taiteilija Gary Winnick olivat kehitelleet ideaa muutamissa keskusteluissa ja heidän mielestään idea oli valmis esiteltäväksi johtoportaalle.
Gilbert ja Aric Wilmunder kehittivät SCUMMina tunnetun (Script Creation Utility for Maniac Mansion) pelimoottorin. SCUMM sisälsi komentokielen, josta tuotettiin tavukoodia, sekä tulkkiohjelman.
Maniac Mansion julkaistiin vuonna 1986 ja siitä tuli heti menestys. SCUMM todisti olevansa erinomainen tekninen raami seikkailupelille.
Gilbert oli kyllästynyt Sierra On-Linen peleihin joissa pelihahmo saattoi kuolla pienestäkin virheestä. Tästä johtuen hän palkkasi uudentyyppisen seikkailupelin kehitykseen avuksi Tim Schaferin ja Dave Grossmanin.
Kolmikon projekti kulki nimellä Mutiny on Monkey Island ja julkaistiin nimellä The Secret of Monkey Island.
Gilbert lähti perustamaan Humongous Entertaimentin. Humongous julkaisi pääasiassa lapsille suunnattuja pelejä. Ron Gilbert oli mukana perustamassa myös Cavedog Entertainmentia. Yritysjärjestelyiden seurauksena kumpaakaan merkkiä ei enää ole olemassa.
Toukokuussa 2007 Gilbert alkoi tehdä Hothead Gamesille seikkailupeliä nimeltä Penny Arcade Adventures: On the Rain-Slick Precipice of Darkness, joka perustuu Penny Arcade-websarjakuvaan.
Muita Gilbertin kehittämiä pelejä ovat vuonna 2013 julkaistu The Cave ja vuonna 2017 julkaistu Thimbleweed Park.
The Cave -pelin ajatus edeltää Maniac Mansionia ja on peräisin ajalta, jolloin hän pelasi Colossal Cave Adventurea.
Gilbert on ohjaajana ja käsikirjoittanut Dave Grossmanin kanssa vuonna 2022 julkaistavan pelin Return to Monkey Island.
Aiheesta muualla

Wikimedia Commonsissa on kuvia tai muita tiedostoja aiheesta .
Profiili MobyGamesissä (englanniksi)
Ron Gilbertin blogi (englanniksi)
Real Betis Balompié

Real Betis Balompié on vuonna 1907 perustettu Espanjan Sevillasta kotoisin oleva jalkapalloseura. Sen edustusjoukkue pelaa Espanjan korkeimmalla sarjatasolla Primera Divisiónissa. Seuran kotistadion on 52 700 -paikkainen Estadio Benito Villamarín, joka on nimetty seuran entisen puheenjohtajan Benito Villamarínin mukaan. Seuran kotivärit ovat vihreä ja valkoinen.
Pelaajat > Entisiä pelaajia

Rafael Gordillo
Luis del Sol
Luis Aragonés
Hipolito Rincón
Alexis Trujillo
Julio Cardeñosa
Faruk Hadžibegić
Johnny Ekström
Iulian Filipescu
Finidi George
Denílson
Alfonso Pérez
Robert Jarni
Martín Palermo
Trifon Ivanov
Ricardo Oliveira
Saavutukset

Espanjan pääsarjamestaruudet (Primera División): 1
1934–1935
Espanjan kuninkaan cup (Copa del Rey): 3
1977, 2005, 2022
Aiheesta muualla

Wikimedia Commonsissa on kuvia tai muita tiedostoja aiheesta .
Real Betisin sivusto (espanjaksi)
Béticos y Andaluces (espanjaksi)
Primera División 2024–2025
Alavés
Athletic
Atlético Madrid
Barcelona
Celta
Espanyol
Getafe
Girona
Las Palmas
Leganés
Mallorca
Osasuna
Rayo Vallecano
Real Betis
Real Madrid
Real Sociedad
Sevilla
Valencia
Valladolid
Villarreal
Repojärvi (Pello)

| Repojärvi |
| --- | --- |
Valtiot:  Suomi
Paikkakunta:  Pello
Koordinaatit:  66°47′35″N, 24°23′03″E
Vesistöalue ja valuma-alueen tietoja
Laskujoki:  Repojoki 
Järvinumero:  67.943.1.004
Mittaustietoja
Pinnankorkeus:  112,4 m  
Rantaviiva:  6,85297 km  
Pinta-ala:  1,18277 km²   
Tilavuus:  0,00440517854 km³ 
Keskisyvyys:  3,72 m  
Suurin syvyys:  11,92 m  
Saaria:  1 
 fiRepojärvi 
Repojärvi  on Lapissa Pellossa Konttajärven kylän lähellä sijaitseva järvi.
Maantietoa

Järven pinta-ala on 118 hehtaaria eli 1,2 neliökilometriä, se on 1,9 kilometriä pitkä ja 1,2 kilometriä leveä. Järvellä on kartan mukaan yksi saari. Järvi on luodattu ja siitä on julkaistu syvyyskartat. Järven tilavuudeksi on saatu 4,4 miljoonaa kuutiometriä eli 0,0044 kuutiokilometriä. Sen keskisyvyys on 3,7 metriä ja suurin syvyys on 11,9 metriä. Sen rantaviivan pituus on 6,9 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Lankojärven alueella (67.94), jonka Repojärven alueeseen (67.943) se kuuluu. Järven vedenpinnan korkeus on 112,4 metriä mpy.
Rissan kirkko

| Rissan kirkko Rissa kirke |
| --- | --- |
 Kirkko vuonna 2006.
Sijainti:  Indre Fosen, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1888
Suunnittelija:  C. J. Bergstrøm
Materiaali:  kivi
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Rissan kirkko on Indre Fosenin kunnassa Trøndelagin läänissä Norjassa sijaitseva kivinen pitkäkirkko vuodelta 1888.
Aiheesta muualla

Kuvia tai muita tiedostoja aiheesta Rissan kirkko Wikimedia Commonsissa
Roger Casement

Roger Casement
Roger Casement (1. syyskuuta 1864 Dublin – 3. elokuuta 1916 Lontoo, Britannia) oli irlantilainen patriootti, runoilija, vallankumouksellinen ja nationalisti sekä brittiläinen diplomaatti.
Casement sai konsulin viran jo nuorena, ja hän työskenteli useissa viroissa Afrikassa ja Etelä-Amerikassa. Työskennellessään Britannian konsulina Kongossa Casement matkusteli useita kuukausia maassa dokumentoiden Leopold II:n hallitsemassa Kongossa toimeenpantuja väkivaltaisuuksia. Casement auttoi vuonna 1904 Edmund Morelia perustamaan järjestöä Congo Reform Association.
Roger Casement Perussa Putumayo-intiaanien parissa
Casement nimitettiin vuonna 1910 pääkonsuliksi Rio de Janeiroon. Siellä hän teki muun muassa useita selvityksiä, jotka koskivat Anglo-Peruvian Amazon co:n toimia intiaanien kohtelussa kumiplantaaseilla. Selvitykset julkaistiin 1912 ”sinisenä kirjana”.
Casement palkittiin ansioistaan, mutta hän erosi tehtävistään yllättäen ja liittyi Sinn Féinin radikaaliin siipeen. Vuonna 1913 hän julisti lehtiartikkelissa, että sota Englannin ja Saksan välillä oli väistämätön ja että Irlannin pitäisi käyttää tilaisuutta hyväkseen ja itsenäistyä. Sodan puhjetessa hän oli Yhdysvalloissa ja yritti toiminnallaan siellä saada aikaan Saksan, Yhdysvaltojen ja Irlannin välisen liiton. Hän ei saanut ajatuksilleen tukea, ja hänen kirjoituksensa takavarikoitiin propagandana. Casement matkusti siksi Norjan kautta Saksaan, jossa hän innosti irlantilaisia vankeja mukaan sotajoukkoon, joka siirrettäisiin Irlantiin tukemaan kapinaa.
Samaan aikaan Irlannissa oli vastarinta Britanniaa kohtaan vahvistunut, ja sovittiin kapinasta pääsiäisenä 1916, jolloin Casement toisi saarelle höyrylaivalla aseita ja ammuksia. Hän lähti Irlantiin saksalaisella sukellusveneellä, jonka jäljessä tuli sotamateriaalilla lastattu höyryalus. Britit olivat kuitenkin siepanneet sähkeen, ja alus räjäytettiin. Casement onnistui pääsemään maihin ja yritti nyt estää kapinan puhkeamisen, mutta britit vangitsivat hänet 24. huhtikuuta 1916. Hänet hirtettiin 3. elokuuta 1916 Lontoossa Pentonvillen vankilassa. Irlantilaisten pääsisäiskapina aloitettiin Patrick Pearsen ja James Connollyn johtamana, mutta siihen osallistuneet 2 000 kapinallista joutuivat antautumaan viikon kuluessa, eivätkä he saaneet mainittavampaa apua Saksalta.
Irlantilaiset nationalistit pitivät Casementia marttyyrina, ja hänen vangitsemispaikastaan tuli pyhiinvaelluspaikka.
Kirjallisuutta

Mario Vargas Llosa, Keltin uni
Aiheesta muualla

Kuvia tai muita tiedostoja aiheesta Roger Casement Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Roger Casement
Käännös suomeksi
Red Bull Street Style

Red Bull Street Style on kansainvälinen freestylejalkapallotapahtuma. Red Bull Street Style järjestettiin ensimmäistä kertaa nimellä Red Bull Reacción Etelä-Amerikassa vuonna 2007. Vuodelle 2008 tapahtuman nimi muuttui Red Bull Street Styleksi ja se laajeni myös muille mantereille. Lajin ensimmäinen kansainvälinen finaali järjestettiin São Paulossa Brasiliassa marraskuussa 2008.
Red Bull Street Stylessa kaksi pelaajaa kilpailevat vastakkain battle-tyyliin. Pelaajilla on kolme minuuttia aikaa näyttää taitonsa kolmelle tuomarille, jotka päättävät jatkoonmenijän. Kriteereitä ovat tekniikka, luovuus ja mielikuvitus.
Suomessa vuonna 2008 Red Bull Street Stylen karsinnat pidettiin Helsingin Kampissa lauantaina 6. syyskuuta 2008. Tapahtuman voittaja Daniel Antman edusti Suomea São Paulon finaalissa.
Vuoden 2009 Suomen finaali järjestettiin jälleen Helsingin Kampissa 12. kesäkuuta 2009. Voittajaksi selviytyi Yakill Reyes Ramu. Yakill lähti haastamaan maailman freestylefutiksen eliitin Red Bull Street Stylen maailmanfinaaliin Etelä-Afrikkaan keväällä 2010.
Aiheesta muualla

Tapahtuman kotisivut
Robert Fein

Robert Fein (8. joulukuuta 1907 Wien, Itävalta – 2. tammikuuta 1975 Wien, Itävalta) oli itävaltalainen painonnostaja ja olympiavoittaja.
Berliinin olympialaisissa 1936 Fein jakoi olympiavoiton alle 67,5 kg:n sarjassa egyptiläisen Anwar Mesbahin kanssa tuloksella 342,5 kg.
Vuonna 1937 Fein voitti MM-hopeaa. Euroopan-mestaruuskilpailuissa Fein voitti kultaa vuosina 1929 ja 1934, hopeaa vuonna 1935 ja pronssia vuonna 1930. Fein oli juutalainen, ja hänen uransa päättyi Anschlussin takia vuonna 1938. Fein teki 8 virallista maailmanennätystä.
Refrain

| Refrain> Kappaleen tiedot |
| --- | --- |
Esittäjä(t):  Lys Assia
Säveltäjä(t):  Géo Voumard
Sanoittaja(t):  Émile Gardaz
Euroviisutiedot
Vuosi:  1956
Maa:  Sveitsi
Kieli:  ranska
Sijoitus:  1.
Sanat:  sanoitus
Refrain (suom. kertosäe) on Lys Assian vuonna 1956 laulama kappale. Kappale oli ensimmäinen Eurovision laulukilpailun voittanut kappale. Kappale oli ranskankielinen klassinen chanson. Kappale esiintyi numerolla yhdeksän ja se voitti kilpailun, vaikka äänestystulosta ei ikinä julkaistu. Kappale oli ensimmäinen Sveitsin kahdesta euroviisuvoitosta.
Reformointi

Reformointia käytetään mm. bensiinin valmistuksessa ja polttokennoissa. Bensiinin valmistuksessa suoraketjuisesta tai lievästi haaroittuneesta hiilivedystä poistetaan vetyä, jolloin muodostuu aromaattisia yhdisteitä, reformaattia. Tällöin kuitenkin pyritään aromaattisista yksinkertaisin eli bentseeni erottelemaan myrkyllisyytensä vuoksi pois. Aromaattiset yhdisteet nostavat bensiinin oktaanilukua.
Polttokennotekniikassa reformoinnilla vetypitoinen polttoaine muutetaan vedyksi tai vetypitoiseksi kaasuseokseksi, joka myöhemmin reformoidaan puhtaaksi vedyksi. Reformointi voi tapahtua joko kennon sisä- tai ulkopuolella. Sisäinen reformointi toimii vain korkean lämpötilan polttokennoissa.
Käytetyimmät prosessit metaanin reformoinnissa ovat :
Höyryreformointi:
Osittaishapetus:
Autoterminen reformointi, edellisten yhdistelmä
Kuivareformointi:
on herättänyt suurta mielenkiintoa kahden kasvihuonekaasun, hiilidioksidin ja metaanin, välisenä reaktiona. Saatua synteesikaasua voidaan käyttää mm. Fischer–Tropsch-synteesissä keinotekoisten polttoaineiden valmistuksessa.
Renzo Alverà

| Mitalit | Mitalit | Mitalit |  |
| --- | --- | --- | --- |
|  Renzo Alverà, Eugenio Monti, Giacomo Conti ja Lamberto Dalla Costa Cortina d'Ampezzon olympialaisissa 1956. |  Renzo Alverà, Eugenio Monti, Giacomo Conti ja Lamberto Dalla Costa Cortina d'Ampezzon olympialaisissa 1956. |  Renzo Alverà, Eugenio Monti, Giacomo Conti ja Lamberto Dalla Costa Cortina d'Ampezzon olympialaisissa 1956. |  |
Maa:  Italia
Miesten rattikelkkailu
|  Olympialaiset  |  Olympialaiset  |  Olympialaiset  |  |
|  Hopeaa | Cortina d'Ampezzo 1956 | kahden miehen kelkka |  |
|  Hopeaa | Cortina d'Ampezzo 1956 | neljän miehen kelkka |  |
| MM-kilpailut  | MM-kilpailut  | MM-kilpailut  |  |
|  Kultaa | St. Moritz 1957 | kahden miehen kelkka |  |
|  Kultaa | Garmisch-Partenkirchen 1958 | kahden miehen kelkka |  |
|  Kultaa | St. Moritz 1959 | kahden miehen kelkka |  |
|  Kultaa | Cortina d'Ampezzo 1960 | kahden miehen kelkka |  |
|  Kultaa | Cortina d'Ampezzo 1960 | neljän miehen kelkka |  |
|  Kultaa | Lake Placid 1961 | neljän miehen kelkka |  |
|  Hopeaa | St. Moritz 1957 | neljän miehen kelkka |  |
Renzo Alverà (17. tammikuuta 1933 – 17. maaliskuuta 2005) oli italialainen rattikelkkailija, moninkertainen arvokisamitalisti.
Alverà saavutti urallaan neljä MM-kultaa kahden miehen kelkasta (1957, 1958, 1959 ja 1960). Neljän miehen kelkasta hän voitti MM-tasolla kultaa kahdesti (1960, 1961) ja hopeaa vuonna 1957. Olympialaisista hän saavutti Cortina d’Ampezzon kotikilpailuista 1956 hopeaa sekä neljän ja kahden miehen kelkassa.
Rajatorpan ostoskeskus

| Rajatorpan ostoskeskus |
| --- | --- |

Sijainti:  Nuijatie 12, Rajatorppa, Vapaala, Vantaa
Avattu:  1971, 1974
Arkkitehti:  Esko Hyvärinen & Reima Harlo
Omistaja:  Rajatorpan Ostoskeskus Oy
Liikkeiden määrä:  7
Kerrosten määrä:  1
Rajatorpan ostoskeskus on Vantaan Rajatorpan asuinalueella, Vapaalan kaupunginosassa sijaitseva pieni ostoskeskus. Ostoskeskuksen suunnitteli arkkitehtitoimisto Hyvärinen & Harlo, ja se rakennettiin kahdessa osassa, joista ensimmäinen valmistui vuonna 1971 ja jälkimmäinen 1974. Nykyisin ostoskeskuksen palveluihin kuuluvat muun muassa pizzeria, Alepa, parturi-kampaamo, baari ja kirpputori. Ostoskeskus on määritelty rakennushistorialliselta arvoltaan alueellisesti merkittäväksi, ja kuuluu arvoluokituksessa luokkaan 2.
Vuonna 2010 tehdyn asukaskyselyn mukaan ostoskeskuksen koetaan olevan iltaisin turvaton, kuten myös kunnostuksen tarpeessa. Ostoskeskuksen ympäristöä on kuvailtu likaiseksi ja rumaksi. Ostoskeskusta onkin kaavoiteltu purettavaksi ja tilalle suunnitellaan asuinrakennusta, jonka alakerrasta löytyy liiketiloja. Tämä herättää kuitenkin Rajatorpan asukkaissa vastustusta, sillä se vähentäisi palvelujen määrää nykyisestä.
Aiheesta muualla

Aalto-yliopisto: Karitta Laitinen, Eija Huuhka - Vantaan ostoskeskukset
Renzo Fratini

Renzo Fratini (s. 25. huhtikuuta 1944) on italialainen roomalaiskatolinen arkkipiispa ja Pyhän istuimen diplomaatti. Hänet vihki papiksi Ersilio Tonini 6. syyskuuta 1969. Hänet nimitettiin Botrianan titulaariarkkipiispaksi sekä apostoliseksi pro-nuntiukseksi Pakistaniin 7. elokuuta 1993, ja piispaksi vihkiminen seurasi 2. lokakuuta. Pääkonsekraattorina toimi Angelo Sodano, jota avustivat Crescenzio Sepe ja Francesco Tarcisio Carboni.
Fratini sai 8. elokuuta 1998 nimityksen apostoliseksi nuntiukseksi Indonesiaan ja 24. kesäkuuta 2003 lisäksi Itä-Timoriin. 27. tammikuuta 2004 Fratini siirrettiin apostoliseksi nuntiukseksi Nigeriaan ja 20. elokuuta 2009 Espanjaan ja Andorraan.
Rickie Fowler

Fowler lehdistötilaisuudessa 2010
Rick Yutaka "Rickie" Fowler (s. 13. joulukuuta 1988 Murrieta, Kalifornia) on yhdysvaltalainen ammattilaisgolfaaja. Fowler oli amatöörien maailmanlistan kärki 36 viikon ajan vuosina 2007 ja 2008, kunnes siirtyi ammattilaiseksi 2009.
Ammattilaisura

Fowler palkittiin hieman yllättäen PGA Tourin vuoden tulokkaana vuonna 2010, superlupaus Rory McIlroyn ollessa ennakkosuosikki palkinnon saajaksi. Ensimmäisen voittonsa Tourilla Fowler otti vuoden 2012 Wells Fargo Championshipsissa. Vuonna 2015 Rickie Fowler voitti The Players-kilpailun, jota on luonnehdittu viidenneksi majoriksi.
Muuta

Fowlerilla on yhteistyösopimukset golfvälinevalmistaja Titleistin, urheiluvälinevalmistaja Puman sekä kelloja valmistavan Rolexin kanssa.
Rajaturvallisuusunioni

| Rajaturvallisuusunioni ry |
| --- | --- |
Perustettu:  2012
Toimiala:  Rajaturvallisuusunioniin kuuluu raja- ja merivartijoita, upseereja, opisto- ja erikoisupseereja sekä siviilityöntekijöitä.
Kotipaikka:  Helsinki
Jäsenmäärä:  2 485 (1.1.2022)
Jäsenlehti:  Rajaviesti
Aiheesta muualla
Sivusto
Infobox OKVirheellinen NIMI-arvo: 
Rajaturvallisuusunioni on SAK:n jäsenliitto, ja jäsenmäärältään Rajavartiolaitoksen suurin ammattiliitto. Rajaturvallisuusunioniin kuuluu noin 1 900 olevaa raja- ja merivartijaa, upseeria, opisto- ja erikoisupseeria, siviilityöntekijää sekä noin 550 eläkeläistä. Rajaturvallisuusunionin edeltäjäliittot olivat Merivartioliitto ja Rajavartioliitto. Rajaturvallisuusunioni on myös Julkisten ja hyvinvointialojen liitto JHL ry:n yhteisöjäsenliitto.
Jäsenyhdistykset

Immolan Rajavartioyhdistys ry.
Kaakon Rajavartioyhdistys ry.
Kainuun rajan henkilöstöyhdistys ry.
Kuusamon Rajavartioyhdistys ry.
Lapin Rajavartioyhdistys ry.
Länsi-Suomen osasto ry
Muonion rajavartijat ry.
Oulun merivartioyhdistys ry.
Pohjois-Karjalan rajan henkilöstöyhdistys ry.
Suomenlahden meri- ja rajavartioyhdistys ry.
Suomussalmen Rajavartioyhdistys ry.
Rajaturvallisuusunionin Seniorit ry.